Leder: Martin Smedstad
Tlf. 936 63 666 
martin.smedstad78@gmail.com

Nestleder: Atle Lunde 
Tlf. 957 57 508 
atlelunde@icloud.com 

Styremedlem/Sekretær: Stine Jåthun 
Tlf. 913 10 025 
stinejaathun@hotmail.com

Styremedlem: Håkon Gisholt
Tlf. 957 56 587
hakongis@gmail.com

Styremedlem/kasserer: Arvid Østbø
Tlf. 917 76 830
arvid.ostbo@orkla.no 

1.varamedlem: Andrea Olvin

2.varamedlem: Pernille Gustavsen

RP-nytt
Redaktør: Martin Smedstad
rpnytt@rpfn.no

RP-nytt fås i vanlig skrift, på lyd og 
elektronisk. Bladet utgis 3 ganger i året.

Adresse:
RP-foreningen i Norge, 
Postboks 5900 
Majorstuen, 0308 Oslo
Kto.nr.: 7874 06 42927
Kto.nr. forskningsfondet: 7874 66 02463
Org.nr.: 984 079 230
Tlf. 994 69 543
E-post: post@rpfn.no 
Internett: www.rpfn.no
Twitter: @RPforeningen
Facebook: Retinitis Pigmentosa Foreningen i Norge

Melding om skifte av navn, adresseetc gis på 
telefon 99 46 95 43 eller 
epost post@rpfn.no

Informasjonsmateriell: 
RP-håndbok, RP-filmer og brosjyrer kan lastes ned fra www.rpfn.no eller bestilles på epost post@rpfn.no

Sats og trykk: 07 Media – 07.no
Lay-out: Øystein Kleven
Ombrekking: 07 Media – 07.no
Opplag: 700 stk.
ISSN 1503-5352
Å være større enn seg selv
Livet med RP kan by på utfordringer som ved første øyekast virker overveldende. Hvis troen på at man skal mestre en utfordring er for lav, er det vanskelig å starte på arbeidet og nærmest umulig å nå målet. Men når du setter i gang på veien mot målet, jobber bevisst og trinnvis med ett delmål av gangen, kan det overraske stort hva du egentlig er kapabel til. Du kan være større enn deg selv. 
Eller kanskje blir du bare klar over at du er større enn du følte deg i øyeblikket? At du rommer noen ressurser gjemt øverst, nederst, på langs eller tvers som du fant da du begynte å lete? Noen ganger finner man som respons på en utfordring krefter, ideer eller ressurser man ikke var bevisst eller hadde glemt. Kanskje lærer man av å se hvordan andre løser sine utfordringer eller jobber på lag med andre og får sammen til mer enn summen av hva den enkelte ville fått til på egenhånd. 
«Synergi-effekter» var det vel Kjell Inge Røkke kalte den ekstra gevinsten som oppstår når flere aktører har felles interesser og trekker i samme retning.  
I diktet «Mauren» av Inger Hagerup står det følgende: 
Liten?
Jeg?
Langtifra.
Jeg er akkurat stor nok.
Fyller meg selv helt
på langs og på tvers
fra øverst til nederst.
Er du større enn deg selv kanskje?
RP-foreningen er absolutt større enn seg selv. Drevet av frivillighet har foreningen gjennom årene fått til så mye mer enn størrelsen skulle tilsi! Siden jeg tok til fornuften og meldte meg inn i 2009, har RP-foreningen vært viktig for meg både for tilhørighet, identitet, kunnskap, mestring og inspirasjon til selvutvikling. Da jeg ble spurt om å stille som leder i RP-foreningen, kjente jeg på usikkerhet om jeg var stor nok for oppgaven. Tvil om jeg har det som skal til for å være en god leder og forvalte det som andre tillitsvalgte i foreningen har skapt før meg. Det er ikke mindre fryktinngytende å være leder etter Lagesen enn å hoppe etter Wirkola. Særlig hvis man forestiller seg å lande på kulen etter et kråkesvev som Michael “Eddie the Eagle” Edwards..
Men heldigvis har erfaring lært meg at jeg også er større enn jeg enkelte ganger føler meg. Heldigvis for både RP-foreningen og meg er det ikke mine skuldre alene foreningen bæres på, langt derifra. Det er et engasjert styre og mange ressurspersoner i utvalg og medlemsmassen for øvrig som bidrar. Når jeg tar alt dette med i betraktningen, føler jeg meg akkurat stor nok for oppgaven likevel. Liten? Jeg? Langt ifra! 
Takk for tilliten! 
Informasjonsmateriell
Følgende informasjonsmateriell kan lastes ned fra www.rpfn.no eller bestilles gratis fra RP-foreningen:
Innsikt gir utsikter (informasjonshåndbok – hefte)
Mobilitet når synet svikter (DVD)
Følelser når synet svikter (DVD)
Retinitis pigmentosa, RP (brosjyre)
Stargardts sykdom (brosjyre)
Ushers syndrom (brosjyre)
Lebers Congenitale Amaurose, LCA (brosjyre)
LMBB-syndrom (brosjyre)
Sjeldne, genetisk betingede netthinnesykdommer (brosjyre)
Team RP (brosjyre)
Simuleringsbriller (simulerer RP-syn)
Informasjonskort for utdeling (visittkortstørrelse)
RP-nytt – forslag til artikler
Fra tid til annen har det kommet forslag på temaer for framtidige artikler fra noen av RP-nytts lesere. Dette setter vi svært stor pris på. Hvis du har skrevet et stykke tekst som flere burde lese, send det til oss så kommer det kanskje på trykk! 
Vi ønsker oss flere tekster eller forslag til temaer dere ønsker vi skal skrive om. Send teksten eller meld forslagene inn på e-post til 
rpnytt@rpfn.no, på telefon 994 69 543, eller ved å benytte vårt kontaktskjema på www.rpfn.no  
E-postadresser
Slik når du oss på e-post:
For henvendelser til kasserer:
	kasserer@rpfn.no
For henvendelser vedrørende RP-nytt:
	rpnytt@rpfn.no
For henvendelser til Team RP:
	teamrp@rpfn.no
For alle andre henvendelser:
	post@rpfn.no
Les RP-nytt med ørene
Nå kan du låne RP-nytt i lydutgave fra NLB (Norsk lyd- og blindeskriftbibliotek). RP-nytt leses av en profesjonell innleser og vil framover være en del av NLBs ordinære tidsskrifttilbud.
For å abonnere på RP-nytt i lydutgave må du være låner hos NLB. NLB er biblioteket for deg som har svekket syn, dysleksi eller andre utfordringer som gjør det vanskelig å lese. Det er gratis å melde seg inn og låne. 
Mange tusen lydbøker
Som låner hos NLB får du tilgang til tusenvis av lydbøker. RP-nytt låner du på samme måte som du låner andre lydbøker. Finn bladet i listen over tidsskrifter og abonner eller lån enkeltutgaver. Lytt med smarttelefon, nettbrett, PC eller DAISY-spiller.
NLB har et stort utvalg lydbøker for barn, ungdom, studenter og voksne. Sjangerbredden er stor. Krim, biografier, faktabøker og serieromaner er noe av det som finnes i lydbokbasen. Flesteparten av lydbøkene produseres i egne studioer. I tillegg kjøper NLB inn lydbøker fra kommersielle produsenter.
Aviser og tidsskrifter 
Lånerne kan også abonnere på et utvalg aviser og tidsskrifter i lydutgave. Aftenposten, Illustrert Vitenskap, Hjemmet, Appetitt og Vi over 60 er eksempler på hva du kan låne. Nå er også RP-nytt en del av tilbudet.
Bli låner
NLBs tilbud er offentlig og for deg som trenger tilrettelagt litteratur. Innmeldingsskjema finner du på nlb.no.
NLB ønsker nye lånere velkommen!

Fakta om NLB
• 
NLB (Norsk lyd- og blindeskriftbibliotek) er et offentlig bibliotek for alle som strever med å lese trykt tekst og vanlige bøker. Lånerne har en funksjonsnedsettelse som gir lesevansker, for eksempel svekket syn eller dysleksi. 
• 
Biblioteket både produserer og låner ut lydbøker. 
• 
Lydboksamlingen inneholder omtrent 19 000 titler. Hvert år produseres mer enn 1 000 nye titler.
• 
Tilbudet er gratis og for lånere fra hele landet.
Finn ut mer og meld deg inn: 
www.nlb.no 
Telefon: 22 06 88 10, mandag til -fredag kl. 10-14 
E-post: utlaan@nlb.no
”RP MILA” - SØNDAGSTUR FOR ØYEFORSKNING, 3 SEPTEMBER
Uansett hvor du måtte bo i landet – søndag 3. september har du anledning til å delta i årets RP-mila og den storstilte innsamlingsaksjon til RP–foreningens forskningsfond. Så sett allerede nå av første søndagen i september.
Den store RP-mila går som tidligere år fra Sognsvann til Ullevålseter og tilbake, mens hver enkel kan som nevnt gå sin egen RP-mil denne dagen og bidra – se lenger ned på siden.
Starten for den store RP-mila går klokken 1100 fra Sognsvann i Oslo, og en profilert person vil stå for åpningen av arrangementet. Turen går på fine gruslagte veier langs vannet før stigningen mot Ullevålseter starter. Det er brede grusveier hele strekningen, slik at det går an å ta med eksempelvis barnevogn, rullestol eller sykkel. Avstanden til Ullevålseter er ca 5 km, og ved ankomst turisthytten går det an å kjøpe både drikke og noe å spise. 
Alle deltagere betaler 100 kr i startavgift der hele beløpet uavkortet går til RP foreningens forskningsfond og dermed RP relatert forskning. Det er med andre ord om å gjøre å få med flest mulig til å delta på RP-mila, enten på Sognsvann eller lokalt. Alle påmeldte, enten det er lokalt eller ved Sognsvann vil i tillegg til en flott turdag via sitt startnummer automatisk være med i trekningen av flere flotte premier. Man trenger ikke gå hele strekningen for å være med i RP-mila eller gavetrekningen.
Alle medlemmer oppfordres til å invitere familie, venner, kollegaer og bekjente til å stille på årets viktigste tur. Arrangementet blir i tillegg ekstra artig for barn og ungdom ettersom RP-mila nå inngår som en del av Friluftslivets dag som arrangeres på Sognsvann. Det vil i tillegg til egen barneaktivitet ved RP-mila sin stand være en lang rekke friluftsaktiviteter å prøve ut ved Sognsvann denne dagen. Både speideraktiviteter, kano, terrengsykling, klatring, bueskyting, sopptur og orientering er noen av de aktivitetene som man kan vente å finne på stedet i tillegg til RP-mila. I tillegg har vi et samarbeid med Lions førerhundskole, som vil stille med både førerhunder til demonstrasjon og førerhundvalper på Ullevålseter – et realt trekkplaster for turen.
Vi oppfordrer til forhåndspåmelding via www.rpfn.no/rpmila17. Det vil også væremulig med direktepåmelding på Sognsvann, samt at det går an å VIPPSE til 18114 som går rett inn til forskningsfondets konto.
DIN LOKALE RP-MILA
Dersom du enten av geografiske eller andre årsaker ikke har anledning til å gå RP-mila fra Sognsvann søndag 3. september så kan du likevel delta i RP-mila på lik linje. Ved å benytte påmeldingslenken og betale 100 kr i påmeldingsavgift er alle påmeldte med i trekningen av en rekke flotte premier i tillegg til at man støtter RP foreningens forskningsfond. Blant premiene er det både hotellopphold, revybilletter, designer solbriller m.m. Så ta med hele din omgangskrets og gå årets viktigste tur uansett hvor enn du befinner deg denne dagen.
For fortløpende oppdateringer og spennende informasjon om arrangementet – følg oss på Facebooksiden «RP-mila».
Vel møtt til RP-mila 2017!
BLI MED RP FORENINGEN PÅ FJELLTUR I SOMMER!
Helgen 18. - 20. august har vi gleden av å invitere til en uforglemmelig fjellhelg i Rjukantraktene. I år blir det en historisk marsj i fotsporene til Kompani Linge der vi går ”sabotasjeruten” inn til tungtvannsanlegget på Vemork.
Vi har reservert hele Rjukan fjellstue, som ligger 11 km vest for Rjukan, langs riksvei 37 mellom Rjukan og Rauland.
Merk spesielt at dersom du ikke har ledsager, men ønsker å delta på fjellturen, så vil vi så langt som mulig bistå deg med å skaffe ledsager.
Turen er også siste del av årets samarbeidsprosjekt med Tyrilistiftelsen. I den anledning gjøres det oppmerksom på at hele arrangementet er et 100 % alkohol- og rusfritt arrangement – der man også kan delta med hele familien.
Program:
Fredag 18. august 2017
1700	
Fremmøte, innlosjering på Rjukan fjellhotell
1800	
Middagsbuffet
1930	
Velkommen til Rjukan og fjelltur. Informasjon om helgen. 
2000	
«Kompani Linges fremmarsj mot tungtvannsanlegget på Vemork». Ved krigshistoriker Tor Nicolaisen
2100	
Vi klargjør for morgendagens tur.
2300	
Ro i leiren
Lørdag 19. august 2017
0730 
Frokost
0900	
Vi starter turen, og gjør holdt i bombekrater fra krigens dager.Informasjon om ruten videre fra Tor Nicolaisen.
0945 
Sabotasjemarsjen. Vi går den historiske ruten som våre krigshelter gikk i 1943. Vi følger ruten frem mot det bratte juvet ved Vemorksbroen. Erfarne klatrere bistår oss ned juvet, før ferden fortsetter over elven i bunnen av juvet, før vi klatrer opp juvet på motsatt side, og deretter tar oss helt inn til tungtvannsanlegget på Vemork.
	
NB! De som ikke ønsker å gå ned juvet, kan krysse det ved å i stedet gå over på selve Vemorksbroen.
1500	
Alle deltagere fremme på Vemork
1530	
Kort historisk omvisning på Vemork
1630	Retur til Rjukan fjellstue
1900 Velfortjent middag
2100	Underholdning

Søndag 20. august 2017
0800	
Frokost
1000	
Vi reiser tilbake til Vemorksbroen
1030	
Strikkhopp. Her blir det mulig under kontrollerte forhold å hoppe fra Vemorksbroen. Under kyndig hjelp, kontroll og sikkerhet fra lokal arrangør som har drevet med aktiviteten i mange år.
1300	Lunch på Vemorksbroen.
1400	Vi avrunder – hjemreise.
Egenandel:
Både synshemmede og ledsagere betaler 600 kr hver i egenandel for fullpensjon.
Rjukan fjellstue har normalt kapasitet til ca 80 personer. Dersom veldig mange melder seg på, prioriteres personer med RP.
Transport:
Det er ingen fellestransport til Rjukan fjellstue. Dersom du har ledig plass i din privatbil, vennligst oppgi dette ved påmelding. Likeledes dersom du ønsker å sitte på med andre.
Påmelding:
Påmelding innen 5. juli til --
www.rpfn.no/f17 eller på 
tlf. 95 75 65 87. Detaljert informasjon sendes de påmeldte innen 5. august.
VINN – VINN, ÅRETS SAMARBEIDSPROSJEKT MED TYRILISTIFTELSEN
Også i år fikk RP foreningen av ExtraStiftelsen innvilget et stort samarbeidsprosjekt med Tyrilistiftelsen. Gjennom tre helger skulle narkomane under rehabilitering være våre synshemmede medlemmers ledsagere gjennom en rekke ulike aktiviteter.
Det er ikke første gangen dette samarbeidet gjennomføres. Første gang var i 2014, og etter at begge organisasjoner ble oppmerksomme på den store gevinsten av samarbeidet, har dette utviklet seg til en vinn-vinn effekt.
Vinn – vinn er også navnet til årets store samarbeids Extraprosjekt. Som en videreutvikling fra tidligere års prosjekter, var tanken at i år skulle flere av Tyrilielevene ta del i planleggingen og lede den praktiske gjennomføringen av samlingene. Dette som et ledd i å skaffe elevene verdifull kompetanse og dermed en attest som kan være svært verdifull å ha i en jobbsøkerprosess med en fra før av tom eller mangelfull CV.
Årets første samarbeidshelg er allerede unnagjort. I idylliske Bekkjarvik i Austevoll kommune utenfor Bergen var nærmere 80 deltagere samlet i perioden 20. – 23. april. Flere nye deltagere fra RP foreningen fikk anledning til å være med, og de aller fleste av Tyrilielevene var også nye bekjentskaper. Likevel var det en herlig stemning og masse godt humør fra første time.
Tanken bak prosjektet er at ulike aktiviteter skal prøves ut sammen, og denne helgen ble det både havfiske, teine- og garntrekking, samt kokkekurs med Ørjan Johannesen - verdensmester i kokkekunst, I tillegg var det sterke foredrag, både av tidligere Tyrilielev, samt fra tidligere fotballproff Claus Lundekvam. Videre fikk deltagerne prøvd seg i en artig teambuildingsløype.
Aktivitetene fortsetter på Dagali ved Geilo St. Hanshelgen. Da med blant annet rafting, rappellering, blindefortball og skogstur, før hele prosjektet avrundes 18. – 20. august med den utfordrende «Sabotørturen» på Rjukan. Dette er ruten som norske krigshelter gikk i 1943 da de sprengte tungtvannsanlegget på Vemork. Denne fjellturen er også RP foreningens årlige fjelltur, noe som innebærer at alle medlemmer kan melde seg på turen selv om de ikke deltar i dette samarbeidsprosjektet. (se egen invitasjon i dette medlemsbladet).
En stor og fyldig reportasje om hele Vinn-vinn prosjektet vil kunne leses i neste RP-NYTT.
Lokal samling: Anne Kat.-show i Bergen 5.mai
Arvid Østbø
Bakgrunnen for at det ble en spontan samling, var at jeg og min samboer for første gang deltok på RP Foreningen sitt årsmøte. Dette ble avholdt i Bergen i midten av Mars. Kort fortalt ble både jeg og henne mottatt veldig godt og vi traff en rekke mennesker som ville lage aktiviteter. Enda mer inspirert ble jeg da jeg traff på Christine Henriksen. Takket være hennes pågangsmot ble dette en flott samling. Styret i RP Foreningen bevilget oss penger og dermed var det ingen ting tilbake. VI måtte bare få det til. Invitasjon ble laget og sendt til medlemmer som bor i Hordaland og raskt kom tilbakemeldingene- Alle som en bare positivt. Selv de som ikke kunne delta var positive. Til forestillingen deltok følgende. Oddny Karie Jensen, Jens-Olav Johannessen, Christine Henriksen, Frank Robert Webermann
Agnes Bakkevig, Terje Dahl, Anita Sørbo, Tor Inge Heimdal, Bendik Clausen, Elisabeth Clausen og Cathrine Clausen. Billettene ble hentet samme dag og vi fikk det slik til at det ble reservert plasser for oss på rad 3. Det gjorde at alle fikk et godt utbytte av forestillingen. Med en gang slo Anne Kat Herland an tonen og latteren satt lett hos ikke bare oss, men alle andre. Salen var smekkfull. Anne Kat var ikke redd for å snakke om sitt nedsatte syn og en tror at mange fikk en bedre forståelse av hva sykdommen går ut på. Forestillingen varte i litt over en time og det var greit på mange måter å komme ut i den fine vår kveld i Bergen. Stemningen og inntrykkene satt løst hos oss. Før vi vandret i smalet flokk ned til Peppes Pizza for noe mat, drikke og en hyggelig prat. I forkant av maten så hadde vi dialog med Anne Kat sin manager, nettopp fordi vi ville ha henne med på Peppes. Fordi hun skulle delta i et annet arrangement samme kveld så lot dette seg ikke gjøre. Likevel var det en fin stund vi hadde. Alle var vi enige om at dette på en eller annen måte gjentas. Nettopp fordi det å møte er god læring på mange måter. Derfor er vi i startgropen for å lage et medlemsmøte til høsten. Hva det vil inneholde, må en komme tilbake til 
Christine og Jens-Olav takker for at RP Foreningen stilte med økonomi og at medlemmer tok oss på alvor og stilte opp. Uten dere ingen aktivitet.
Lokal samling: Anne Kat.-show i Stjørdal 4. februar 
Lørdag 4. februar ble det arrangert RP-samling for trønderne med Anne Kat show i Kimen kulturhus i Stjørdal.
Før showet møttes vi på Quality Airport Hotell i Stjørdal sentrum - samme hotell som foreningens årsmøte har vært de siste årene når dette har vært arrangert i Trøndelag. Her møttes vi i peisestuen for en liten prat før vi satte oss til bords. Vi fikk servert en nydelig middag; kremet fiskesuppe til forrett, posjert kalkunbryst til hovedrett og «Tilslørte bondepiker» til dessert. Middagen så ut til å falle i smak hos alle og gikk ned på høykant. 
Etter at to dessverre måtte melde avbud var vi var 22 deltakere. 10 med RP og 12 uten. Aldersspennet var fra 14 til 60 år +, og praten gikk livlig rundt bordet.
Etter den gode middagen gikk vi mer eller mindre samlet den korte spaserturen fra hotellet og til Kimen. Her samlet vi oss igjen og gikk inn i storsalen i Kimen. Kimen kulturhus er Stjørdals store stolthet og ble åpnet i august 2015.  Storsalen har 570 sitteplasser og det så ut som at det var nesten helt utsolgt. Vi hadde en hel rad for oss selv, tok plass der og var spente på showet - et show som også skulle handle litt om oss. 
Tidligere på ettermiddagen hadde vi vært i kontakt med Anne Kat via Facebook med beskjed om at vi kom en stor «delegasjon» fra RP-foreningen. Vi fikk da raskt melding tilbake med ønske om en strålende kveld og «Klem fra Anne Kat». 
Så kom Anne Kat på scenen og startet sitt «en-kvinnes-show». Her kom poengene på rekke og rad med alvor og humor i skjønn forening. I tillegg til mye moro var det også ting som ga grunn til ettertanke, både for oss med RP og for de som har synet i behold. Kanskje mest for de i sistnevnte gruppe.…..
Etter en kort prat i foajeen etter forestillingen dro alle hjem igjen med et smil om munnen. Alt i alt en vellykket trøndelagssamling!
TEAM RP NYTT
BIRKEBEINERSTAFETTEN
Vi gratulerer Team RP med en sterke sølvmedalje i årets Birkebeinerstafett. Med to lag på startstreken gjorde begge lagene en flott innsats i et arrangement som nå har blitt til et flott samarbeidsprosjekt med Lions.
Lions tok imot våre utøvere på Lillehammer stasjon, fraktet dem til eget innlosjeringssted der en fransk kokk disket opp med en utsøkt middag. På selve stafettdagen ble utøverne transportert til stadion av Lions, som også denne dagen sørget for service i startområdet og varm mat etter målgang til våre deltagere. Hjertelig takk til Lions – som neste år utvider tilbudet til å også omfatte andre funksjonshemmedes lag. Samarbeidet mellom Lions og Team RP ble for øvrig omtalt både i NRK radio og TV2 nyhetene samme dag.
HOLMENKOLLSTAFETTEN
Også i Holmenkollstafetten ble det en flott sølvmedalje til Team RP. Her var det tradisjonen tro Petter Stordalen og hans Nordic Choice ansatte som stilte som ledsagere. Og hotellkongen fikk selv gleden av å ledsage Elin Stavnes på siste etappen inn til sølv etter flott laginnsats. 
Selve stafetten var en del av en sosial helgesamling, der det også var lagt inn foredrag, mye godt humør og bankett med de Choice-ansatte etter stafetten. Vi gleder oss allerede til neste års stafett.
PÅMELDING TIL OSLO MARATON, LØRDAG 16. SEPTEMBER
Høstens store løpsfest Oslo maraton, finner i år sted lørdag 16. september. Det er da valgfrie distanser på henholdsvis 3 km, 10 km, halvmaraton (21 km) og hel maraton (42 km). De siste årene har Team RP vært største deltagende team i hele arrangementet, og vi satser også i år på bred deltagelse – enten du vil løpe, jogge eller gå.
Alle våreutøvere får tildelt hver sin kjendisledsager, og alle løper eller går sin distanse for å profilere Aktiv mot kreft – vår samarbeidspartner for åttende året på rad.
Ønsker du å delta så spanderer Team RP startkontingenten til alle som melder seg på INNEN 1. august.
Det vil også være en helgesamling i Oslo denne helgen. Den vil være på Gabelshus hotel fra fredag til søndag, og egenandelen for to netter der er kr 600. For påmelding både til løpet og helgeoppholdet, send da en e-pos til Håkon Gisholt på hakongis@gmail.com
Velkommen til høstens sosiale løpsfest i hovedstaden!
Årsmøte 2017
RP-foreningens årsmøte 2017 ble avviklet på Quality hotel Edvard Grieg i Bergen 10.-12. mars . Det var ca 50 påmeldte. 
Arrangementskomiteen hadde sydd sammen et spennende program med mange dyktige og aktuelle foredragsholdere. Fredag kveld fikk vi oppleve stand up show med Jonna Støme. Støme har  jobbet i NRK og mange kjenner ham nok bla fra barne TV. 
Lørdag ble årsmøtet gjennomført og i den forbindelse ble Morten Tollefsen behørig takket av som leder av RP foreningen. Videre ble det oppfordret til å lage flere lokale arrangementer og at man i den forbindelse kan søke om hva som helst begrenset oppad til 1000 kroner. Det er håp om at dette kan skape aktiviteter rundt omkring i landet. 
Atle Lunde informerte om informasjonsutvalget. Viktig at informasjonsarbeidet innretter seg til dagens teknologiske muligheter. Bla skal innsikt til utsikt være et levende dokument. Informasjonsutvalget vil tilstrebe å legge ut nye ting hele tiden. Facebook vil bli benyttet til å spre informasjon.
Håkon Gisholt informerte om Team RP. Har 10 årsjubileum i 2018. Aktivitetene gjennom team RP har vært viktige kanaler for informasjon om RP. Samarbeid har vært viktig og vi har fått mange gode samarbeidspartnere etter hvert.  Kommende aktiviteter er Birken stafetten, Holmenkollstafetten og Oslo Maraton. Samarbeidspartnere er Lions, Choice, Tyrilistiftelsen, Aktiv for kreft. Trekker spesielt fram samarbeidet med Tyrilistiftelsen. 
Videre fikk vi et spennende innblikk i hvordan NRK jobber for at det de produserer skal være mest mulig tilgjengelig for blinde og svaksynte. Tilgjengelighetssjef Siri Antonsen holdt et engasjerende foredrag og fortalte om spennende ting NRK gjør og hvordan mer og mer av fremtidens TV blir tilpasset. 
Det formelle programmet lørdag ble avsluttet ved at påtroppende leder Martin Smestad fortale om det siste innenfor forskningen før vi samlet oss til felles middag og quiz på kvelden. 
Søndag fikk vi en gjennomgang av mobiltelefonens muligheter av Morten Tollefsen. En moderne telefon har mange fantastiske funksjoner som ved riktig bruk kan hjelpe oss mye i hverdagen. I tillegg finnes det etter hvert mange apper som også kan være til god nytte. 
Før vi avluttet med lunsj holdt psykolog Trond Haukedal et spennende foredrag om «å bli mitt beste jeg». Mange fikk nok gode innspill på hvordan livets mange gode og dårlige opplevelser kan håndteres. Haukedal brukte mange eksempler fra eget liv og egen praksis.  
Årsmøtehelgen hadde mange gode foredrag, men ble som vanlig også en samling der det ble tid og rom for mye sosialt. Man treffer igjen gamle kjente, og knytter nye bekjentskaper. Vi håper alle deltakerne følte seg velkommen og inkludert på samlingen.
VELKOMMEN TIL RP-FORENINGENS HØSTKONFERANSE
Tid: 13.- 15. Oktober
Sted: Hurdal syn- og mestringssenter
Vi inviterer igjen til vår tradisjonsrike høstkonferanse. Arrangementkomiteen er i full gang med planleggingen av årets konferanse. Programmet er enda ikke helt klart. Det vil bli et variert program med både foredrag, samtalegrupper, samarbeidsløype, underholdning og rikelig av tid til sosialt samvær. Det blir også tid til å benytte seg av Hurdalsenterets fasiliteter - som basseng, treningsrom eller turmuligheter. Programmet vil bli lagt ut på våre nettsider og vil bli sendt ut per e-post til alle medlemmer i god tid før påmeldingsfristen.
I år vil det bli mulig å delta på et lite introkurs i dans. Dette vil foregå på lørdag formiddag, parallellt med annet program. Her er det begrenset med plasser og det kreves derfor påmelding.
Priser:
Kr. 750 per person i enkeltrom, alt inkludert
Kr. 600 per person i dobbeltrom, alt inkludert
Kr. 300 per ungdom mellom 13 og 18 år, alt inkludert
Kr. 150 per barn mellom 4 og 12 år, alt inkludert
Barn under 4 år, gratis.
Rom
Vi gjør oppmerksom på at du automatisk blir tildelt enkeltrom dersom du melder deg på høstsamlingen alene. Imidlertid står det selvsagt enhver fritt å avtale romdeling med en annen deltaker.
Transport
Vi setter opp buss mellom Oslo og Hurdalsenteret. Busstransporten er inkludert i deltakeravgiften.
Reiseutgifter
Av økonomiske årsaker har videssverre ikke anledning tiå dekke øvrige reiseutgifter ut over fellestransport mellom Oslo og Hurdalsenteret.
Reisestøtte
Det gis reisestøtte på inntil 1000,- for reiseutgifter som overstiger 1500,-. For deltakere under 26 år gis reisestøtte inntil 1500,- for reiseutgifter ut over 500,-. Reisestøtte gis kun til medlemmer av RP-foreningen med RP. Reiseutgiftene må kunne dokumenteres og det forutsettes at billigste reisemåte er blitt benyttet.
Aktiviteter for barn og unge
Ta gjerne med barn og ungdommer. Vi engasjerer aktivitetsledere slik at dere som er foreldre selv kan delta på samlingene. Barna vil få et eget program med aktiviteter både ute og inne.
Assistanse
Har du behov for assistanse for å finne fram på Hurdalsenteret, til å være med på aktiviteter eller til buffeen under frokost og lunsj? Vi stiller med et par personer som har til oppgave å yte denne servicen. Har du behov for assistanse ut over dette anbefaler vi deg å ha med egen ledsager.
Bindende påmelding innen 1. September på www.rpfn.no
Vi håper å se mange kjente og nye deltakere!
Årsmelding for Retinitis Pigmentosa Foreningen i Norge 2016
Innhold

1 Innledning
2016 har vært et aktivt år for RP-foreningen. Vi har gjennomført varierte arrangement med god deltakelse, og RP-foreningen har vært synlig på flere arenaer.
I tillegg til årsmøtet og høstkonferansen arrangerte foreningen et vellykket fagsymposium. RP-mila ble arrangert også i 2016 og ble et svært vellykket arrangement med stor deltakelse og synlighet. Gjennom Team-RP ble det i tillegg til fjelltur Holmenkollstafetten og Oslo Maraton arrangert et prosjekt i samarbeid med Tyrilistiftelsen. Som i 2015 kunne medlemmene også i 2016 søke om støtte til å arrangere lokale arrangement, men det ble kun arrangert ett lokalt arrangement i 2016.
RP-foreningen retter en varm takk til alle som har støttet foreningens arbeid i 2016. Det gjelder ikke minst private givere, Extrastiftelsen, Blindemissionen IL og Interesseforeningen for BBS syndrom. RP-foreningen ønsker også å takke alle de frivillige som har bidratt gjennom året. Særlig i forbindelse med RP-mila, nøt foreningen godt av deres hjelp.
Styrets og utvalgenes arbeid, økonomi, medlemsarrangementer og andre aktiviteter i 2016 gjennomgås nedenfor.
Medlemstall (Tall i parentes gjelder 2015)
746 (768) medlemmer ble godkjent som grunnlag for offentlig tilskudd. 
2 Tillitsvalgte
2.1 Styret og revisor
Tillitsverv	1/1 – 12/3 2016	12/3 – 31/12 2016	
Leder	Morten Tollefsen	Morten Tollefsen	
Nestleder	Martin Smedstad	Martin Smedstad	
Sekretær	Stine Jåthun	Stine Jåthun	
Styremedlem	Håkon Gisholt	Håkon Gisholt	
Styremedlem	Arvid Østbø	Arvid Østbø	
1. vara-medlem	Elisabeth Sætersdal Jensen	Elisabeth Sætersdal Jensen	
2. vara-medlem	Miriam Høvik Halstvedt	Atle Lunde	

Arvid Østbø har vært kasserer og Odd Borgersen intern revisor i 2016.
Foreningens offisielle revisor er PriceWaterHouseCoopers AS v/ parter Sjur Holseter. For revisjon på innrapportering av bevilgninger under kr 150 000 kreves det ikke statsautorisert revisor. Det er til dette formålet vi bruker revisor valgt på årsmøtet.
2.2 Valgkomité
Tillitsverv	1/1 – 12/3 2016	12/3 – 31/12 2016	
Leder	Bernt Elde	Rainer Henriksen	
Medlem	Siri Bjerkestrand	Tone Gravvold	
Medlem	Torill Melgård	Gry Berg	
Varamedlem	Rainer Henriksen	Åse Line Leer	

3 Styrets arbeid
3.1 Arbeidsområder og møtevirksomhet
Styret har avholdt 8 styremøter og har behandlet 71 saker i 2016.
Viktige arbeidsområder:
Planlegging og gjennomføring av arrangementer
Økonomi, budsjett og finansiering av foreningens drift
Styrking av forskingsfondet
Utarbeidelse av søknader og rapporter til bl.a. ExtraStiftelsen og Bufdir
Foreningens Likepersonarbeid og lokale arrangementer
Informasjonsutvalget, formidling av forskningsstoff og Fagrådet
Team RP og Extra-prosjekter
Nordisk møte
Retina International
Styrets vararepresentanter har vært innkalt til alle styremøtene, og har hatt arbeidsoppgaver på linje med resten av styret. 
3.2 Nordisk møte
Atle Lunde deltok på Nordisk møte i 2016. Den Nordiske samlingen ble avholdt i Fredericia, 8.-10. juni. 9 deltakere var samlet på Fuglsangsenteret eid av Dansk Blindesamfund.
I tillegg til de 9 fremmøtte deltakerne, deltok også Kaisa Ramshage fra Sverige på Skype.  Alle landenes representanter fikk anledning til å presentere foreningens arbeid siden forrige møte.
Sverige lager en håndbok om hvordan det er å leve med RP - i tillegg lager de studiemateriell som kan brukes ved siden av boka.
Island la frem sitt ønske om å avholde RI sin General Assembly i 2020, og ønsker å få støtte fra de nordiske landene. De håper at de andre nordiske landene kan delta aktivt når Island skal arrangere RI i 2020. Finland har akkurat opprettet et Retina-register i samarbeid med sykehuset i Turku. Danmark har arrangert RP-kurs for pårørende, det har vært svært vellykket, 10 par deltok og et nytt kurs er på trappene. 
Andre tema som ble diskutert var oppdatering på forskningen og om det er behov for så hyppige Nordiske RP-samlinger, siden oppmøtet var litt dårlig i Danmark. Det ble konkludert med at det var et generelt behov for opprettholdelse, men det er opp til styrene i de forskjellige landene å vurdere dette.
Fredag gikk turen til Århus for å delta på den nordiske oftalmologikonferansen. Her var det møter i plenum og mulighet til å delta på forskjellige faglige sesjoner.
Ellers var det et veldig interessant innlegg om et prosjekt ved Haukeland sykehus, der de har utviklet en modul som gjør at øyeavdelingens ansatte er opplært i hvordan de skal kunne gi hjelp og rådgivning etter diagnostisering. Her skal avdelingen kunne sluse deg inn på rett rehabilitering så raskt som mulig. Dette håper de vil bli vellykket og som kan adopteres av andre norske sykehus. 
3.3 Retina International
Retina Internasjonal er organisasjonen som samler RP-foreninger fra hele verden. 24 organisasjoner har fullt medlemskap (inklusive RP-foreningen i Norge). Generalforsamling arrangeres annethvert år. I 2016 ble generalforsamlingen avholdt i Taipei på Taiwan. I tillegg til generalforsamlingen arrangeres det en stor konferanse, der forskere formidler resultater, nyheter og presenterer nye ideer.
Det var ingen kontroversielle saker på generalforsamlingen i 2016. En liten kampsak stod likevel på programmet: Hvem skulle få arrangere Retina International i 2020. Kandidatene var Irland og Island. Etter en spennende debatt og avstemning var det Island som vant. I 2018 skal generalforsamlingen avholdes i New Zealand.
Noen husker kanskje at Danmark forlot Retina International i 2014. Det er gledelig at de nå ser ut til å være på vei inn igjen.
Christina Fasser ble gjenvalgt som president. I tillegg til presidenten har Retina International nå en lønnet generalsekretær. Kontoret er i Irland, og generalsekretæren heter Daly Avril. Avril må selv stå som hovedansvarlig for å samle inn midler til driften. Et lønnet sekretariat er en stor fordel for Retina International. Kliniske forsøk, stadig flere behandlingsmåter og dermed mer fokus på pasienter betyr mer jobb. 
Foreningen hadde også med en representant på Retina Youth meeting.
3.4 Hederspris
Det ble ikke utdelt Hederspris i 2016.
3.5 Foreningens økonomi
Årsregnskapet for RP-foreningen er utarbeidet i henhold til God regnskapsskikk for ideelle organisasjoner. Fortsatt drift er lagt til grunn ved regnskapsavleggelsen og styret bekrefter at grunnlag for forutsetningen er tilstede.
RP-foreningen hadde i 2016 et positivt årsresultat etter finansposter på kr. 308.568,-. (Herav Team RP’s resultat på kr 13.781,-.) 
Etter inkludering av årsresultat for 2016 er foreningens samlede egenkapital, fratrukket foreningens gjeld på kr. 11.168, ved utgangen av året er kr. 2.135.352,-.
3.6 Reisestipend
Det ble ikke utdelt reisestipend i 2016.
3.7 Oppmuntringsstipend
Det ble ikke utdelt oppmuntringsstipend i 2016. 
4 Aktiviteter i 2016
4.1 Årsmøtet
Årsmøtet i 2016 ble holdt på Best Western Oslo Airport Hotell 11.03.16-13.03.16. Det var 54 påmeldte. 
I tillegg til ordinære årsmøtesaker hadde årsmøtehelgen flere interessante temaer. I tillegg til oppdatering på forskningen, fortalte Thomas Rannstad Haugen om sin nye bok. Jørgen Foss avsluttet søndagens program med et foredrag om egne erfaringer og stigmatisering. 
4.2 Høstkonferansen
Årets høstkonferanse hadde temaer knyttet til hverdagsmestring og hjelpemidler. Konferansen ble som vanlig avholdt på Hurdal syn- og mestringssenter. Nesten 70 voksne og 20 barn var til stede under konferansen. På fredag fortalte Håkon Gisholt om det vellykkede prosjektet med Tyrilistiftelsen. Lørdagen bød på flere aktiviteter; improvisasjonsteater, tapaskurs med Tommy Johansen, en liten kunstutstilling, presentasjon av hjelpemidler, samt den tradisjonsrike aktivitetsløypen. På søndagen var det også tapaskurs, og tradisjonen tro, ga Martin Smedstad en god oppdatering på forskingen. Vidar Letho avsluttet med et inspirerende foredrag om veien videre som komiker og musiker.
5 Utvalgene
5.1 Likepersonarbeidet
I 2016 har Utvalget bestått av Marianne Tollefsen, Rainer Henriksen, Stine Jåthun og Kristin Berg. 
I løpet av våren ble det avholdt to møter hvor arbeidet ble diskutert. Utvalget har ikke hatt møter det siste halve året. Det anbefales en gjennomgang av behovet for et eget utvalg til denne delen av arbeidet.
Utvalget har foretatt en kartleggingsrunde hos registrerte likepersoner. Noen ønsket å trekke seg fra arbeidet, andre er fortsatt med i korpset. 
Det har deltatt likepersoner på våre hovedarrangement i 2016. Selv om ordningen brukes i variabel grad mener vi at dette er en viktig innsats.  
Tilknyttet høstsamlingen var det planlagt et kurs for likepersonene. Høstsamlingen ble flyttet på kort varsel. Dette medførte at årets Likepersonkurs ikke ble gjennomført grunnet få deltakere.
17 personer har krysset av på innmeldingsskjemaet om at de ønsker kontakt fra en likeperson. Samtalene har handlet om overgang fra seende til synstap, rettigheter, hva skjer med mine barn og hvilken jobb kan jeg ha fremover. Noen har tatt kontakt via e-post. Vi ser også en økende aktivitet på Facebook, her legges det også igjen mange spørsmål som flere av våre likepersoner har fulgt opp. Hvordan sakene følges opp har vært en utfordring som styret er fortløpende orientert om.
Mange samtaler med et Likepersonpreg gjennomføres selvsagt utenfor avtalte og definerte rammer. Disse uformelle samtalene har en uvurderlig verdi og er en viktig funksjon organisasjonen fyller. Samtidig mener vi det er nødvendig med personer som har gode relasjons- og kommunikasjonsferdigheter som sikrer at samtalene blir ivaretatt på en god måte.  
Lokale arrangement
Også i 2016 valgte årsmøtet å sette av midler til lokale arrangement. Kravene var at alle i området skulle få mulighet til å delta, man måtte være mer enn 5 personer og beløpet måtte ikke overstige 1000 kr. per person og ikke mer enn 10 000 kr. totalt. Det har dessverre ikke blitt gjennomført mange lokale arrangement i 2016. Arrangement det ble gitt støtte til var:
•   Samling i forbindelse med RP-mila, Oslo
Styret takker medlemmene for deres engasjement for å skape lokal aktivitet. Vi tror at dette har vært et fint tilskudd til Likepersonarbeidet og håper på større aktivitet i 2017.
5.2 Informasjonsarbeidet
Utvalget har bestått av Atle Lunde (leder), Martin Smedstad (styres representant), Bernt Elde (web master) og Elisabeth Jensen
Utvalget har gjennomført 4 møter med 22 saker.
Utvalget har gjennomgått nettsiden til foreningen og mener at den er moden for revidering og oppdatering. Her vil også universell utforming bli et gjennomgående prinsipp.
Foreningen bruker sosiale medier for å spre informasjon, på lik linje som vår nettside. Vi mener at informasjon skal være «ferskvare» og vil bestrebe å gi medlemmene så god og rask informasjon som mulig. Sosiale medier er kommet for å bli og flere og flere ønsker å få informasjon på denne måten. Sosial medier er også et viktig medium for å kommunisere direkte med hverandre. Oppslutningen på foreningens lukkede Facebookgruppe er økende og vi får mange gode tilbakemeldinger om medlemmene setter pris på denn gruppen.
Utvalget får både telefonsamtaler og e-poster der det besvares spørsmål og henvendelser.
Deltakelse på arrangementer
Utvalget var sterkt involvert i RP-mila den 4. september. RP-foreningen var en del av et stort arrangement, men RP-mila var for vår del og de fleste som kom til Sognsvann, denne søndagen, det store høydepunkt. Statsminister Erna Solberg og idrettspresident Tom Tvedt kastet glans over arrangementet og statsministeren ble ledsaget av vår leder gjennom en oppsatt hinderløype.
Flere hundre gikk mila til inntekt for vårt forskningsfond. Det kom inn ca. 70.000 kroner. Vi fikk både levert ut informasjonsmateriell, men også snakket med flere deltagere.
Den årlige høstkonferansen til de norske øyeleger ble avholdt på Soria Moria den 3. til 5. november.  Et medlem av utvalget var til stede med stand og informasjonsmateriell. Her er det nok det viktigste å få snakket med våre fremste øyeleger og forskere som enten har eller ønsker å bruke sin tid til netthinne forskning.
Den 26. november avholdt RP-foreningen et stort fagsymposium på Ullevål sykehus. Utvalget var representert med to medlemmer, som var aktivt med for å få innsikt i alt det spennende og store arbeidet som blir lagt ned for å finne løsningen på RP-diagnosen, slik at vi i fremtiden kan få behandling for vårt synstap.
Symposiet var godt besøkt fra hele verden og det er flott å se at så mange norske fagfolk stiller opp for å få med seg det nyeste innfor feltet.
Informasjonsmateriell
Vi har fått nye RP-briller, som vi tok i bruk under RP-mila. Her var det mange barn og voksne som deltok på våre arrangementer som brukte brillene. Brillene er alltid en spennende ting for dem som skal prøve å «se» hva vi ser i det daglige.
Vi fikk også laget «Vipps-visittkort»  som ble delt ut under RP mila. Dette var en fin informasjon slik at dem som ville kunne støtte forskningsfondet med en økonomisk gave.
Det ble arrangert små og store RP-mil rundt omkring i landet.
FBBS (tidligere LMBB) har fått  sin informasjon på nettsiden vår oppdatert, slik at viktig informasjon er i tråd med dagens navn og adresser.
Hånndboka «Innsikter gir utsikter» er under revidering. Et stort arbeid som har pågått  hele året og vi håper at den er ferdigstilt våren 2017.
RP-nytt/nettsiden/facebook
Det er utgitt 3. utgaver av RP-nytt. Martin Smedstad har vært redaktør for alle utgavene. Styret står som ansvarlig for bladet, mens 07 står for trykking, adressering og distribusjon. Vi er meget godt fornøyd med våre trykkeritjenester.
Vår webmaster Bernt Elde, legger ut RP-nytt på nettsiden og på facebook. Den fåes også elektronisk og i Daisyformat. Lydutgaven blir produsert av Adaptor. Forskningsrapporter blir fortløpende lagt ut på nettsiden og facebook.
På nettsiden har 67 personer meldt seg inn i RP-foreningen, 9 har meldt seg ut Nettsiden har hatt 10.899 treff og 8153 brukere, det vil si at over 8000 personer har vært en eller flere ganger inne på siden. 
Webhuset i Bergen leverer e-post tjenestene til oss.
Andre prosjekter
Vi leverte et prosjekt til Ekstrastiftelsen med utgangspunktet med hva som skjer fra vi får en diagnose til en får hjelp til å komme videre med livet. Vi kalte prosjektet «Frem fra glemselen». Dessverre fikk vi ikke dette prosjektet gjennom nåløyet til Ekstrastiftelsen.
5.3 Team-RP
Team RP utvalget har i 2016 bestått av Elin Stavnes, Hedevig Castberg, Morten Tollefsen og Håkon Gisholt.
2016 ble et innholdsrikt og spennende år for Team RP, der organiseringen og gjennomføringen av to store aktiviteter stod sentralt.
Først ut var det store samarbeidsprosjektet med Tyrilistiftelsen. Med finansiering fra ExtraStiftelsen ble tre meget vellykkede helgesamlinger gjennomført. Tanken bak prosjektet var en oppfølger av tidligere samarbeid, men denne gangen langt mer omfattende. Totalt 30 synshemmede fra RP foreningen skulle ledsages av hver sin Tyrilielev under ulike aktiviteter – sommer som vinter. Målet var at synshemmede og rusmisbrukerne under rehabilitering skulle bli så godt sammensveiset at de alle skulle klare å nå prosjektets hovedmål – å bestige Galdhøpiggen.
Samarbeidsprosjektet ble svært vellykket. Både vintersportshelgen på Lillehammer i februar og sommeraktivitetsdagene i juni ved Moss viste at gruppen fungerte så bra at vi var optimistiske med tanke på å nå toppen av Galdhøpiggen i midten av august. Tross et ufyselig vintervær midt på sommeren nådde alle toppen, et synlig mål på et vellykket prosjekt.
Et filmteam fulgte hele prosjektet, med tanke på å lage en TV-dokumentar. I skrivende stund er filmselskapet i forhandlinger med TV-kanal om visning av dokumentarfilmen.
Den andre store aktiviteten Team RP har drevet frem for RP foreningen er «RP-mila – søndagstur for øyeforskning». Arrangementet ble avholdt for andre gang, og også i år var RP-mila en innlemmet del av Friluftslivets dag på Sognsvann i Oslo. Nytt av året var at alle foreningens medlemmer ble utfordret til å gå eller arrangere sin egen lille RP-mila lokalt på sitt hjemsted. Flere benyttet seg av denne anledningen, og en spesiell honnør til våre medlemmer i Austevoll som gjorde et flott tiltak ut av dette. Arrangement i tilknytning til RP-mila ble også arrangert flere steder i utlandet, blant annet i Spania.
På Sognsvann ble det ekstra oppmerksomhet ettersom idrettspresident Tom Tvedt åpnet RP-mila, samt at statsminister Erna Solberg tok utfordringen og gikk som ledsager i en liten hinderløype. Denne ledsagerløypen var også en meget populær barneaktivitet, der flere hundre barn prøvde seg som ledsagere og ble tildelt «Ledsagerknappen». Målet med RP-mila er foruten all den positive informasjonen som ble spredt denne dagen, å samle inn penger til RP foreningens forskningsfond. Drøyt 70.000 kroner ble samlet inn gjennom RP-mila.
Team RPs første breddearrangement i 2016 var stafett-Birken. Sammen med Lions og Birkebeineren ble det på forhånd inngått en avtale om at Lions skulle være tilrettelegger for funksjonshemmede i Birken, og at Team RP skulle være laget de startet å legge til rette for – da med mål om at flere lag skulle la seg inspirere til deltagelse på sikt. Samarbeidet ble meget vellykket, og når Team RPs ene lag i tillegg kronet det hele med klasseseier, må det kalles en fruktbar start på et samarbeidet.
Flott samarbeid kjennetegnet også det neste store breddearrangementet – Holmenkollstafetten. For femte året på rad stilte Nordic Choice som ledsagere for begge Team RP-lagene. I tillegg inviterte vi med flyktningeungdommer fra Lunner statlige mottak, som også fikk prøve seg som ledsagere i stafetten. Dette ble satt stor pris på, og ble også viet oppmerksomhet med innslag i God Morgen Norge på TV2. Resultatmessig ble det nok en ny triumf i stafetten da Team RP1 kunne løpe først i mål på Bislett stadion. Flott innsats også av Team RP2 og av supportlaget.
Oslo maraton var det siste store breddearrangementet i 2016. Også dette året var Team RP det teamet med flest deltagere. For 7. året på rad var en lang rekke kultur- og idrettspersonligheter invitert til å løpe som ledsagere, der vi i felleskap var med på å profilere Aktiv mot kreft. I forkant av arrangementet fulgte Oslo maraton Team RP gjennom hele året, og sendte ut månedlige nyhetsbrev til mellom 30 og 50.000 abonnenter, der det i tillegg til Team RPs aktiviteter gjennom året ble informert om øyesykdommen i hvert nyhetsbrev. Også på selve løpsdagen fikk Team RP bred oppmerksomhet med direktesendte intervjuer både i forkant, under og etter løpet. Resultatmessig bør det nevnes at på halvmaraton var det innlagt Norgesmesterskap for funksjonshemmede, og her ble det gull og sølv til Team RP i kvinneklassen, mens gutta la beslag på alle medaljene – flott innsats!
For uten nevnte massemønstringer har også mindre Team RP delegasjoner deltatt i en rekke andre arrangement. Blant disse trekker vi frem dobbeltseier i Birkebeinertrippelen (ski, løp og sykkel sammenlagt).
I løpet av året har Team RP bidratt til å spre informasjon om RP og RP foreningen. Da først og fremt gjennom alle de månedlige nyhetsbrevene til Oslo maraton, men også gjennom andre mediereportasjer, samt via foredrag til Norges sykkelforbund, Lions og Ridderrennet.
Det bør også nevnes at Team RP har vært pådriver for et tandemsykkeltilbud i hovedstaden, der sykkelklubben Frøy stilte med frivillige piloter hver trening på høsten, et tiltak som videreføres i 2017. Det gjør også det flotte ukentlige løpstilbudet på Bislett stadion som Team RP drifter i samarbeid med SK Vidar.
Prisen for «Årets Team RP-utøver» gikk i 2016 til Bendik Clausen for hans bragd på sykkelsetet. Sammen med sin sønn syklet han hele veien fra Askøy til Kreta – en stor bragd. Og i tillegg til å sykle denne utrolige strekningen benyttet han anledningen til å samle inn penger til RP forskning underveis på turen. Totalt 66.000 kroner ble samlet inn, vi takker Bendik for en stor gave og gratulerer med en velfortjent pris!
Ved utgangen av 2016 var 138 (138) medlemmer av RP foreningen tilsluttet Team RP, mens det var 232 (194) følgere på Facebook.
Team RP ønsker å rette en stor takk til våre frivillige ledsagere og bidragsytere i året som har gått. En ekstra takk til Blindemisjonen IL, BBS foreningen, Oslo maraton, Madshus, Nordic Choice, Lions, Norges blindeforbund, samt Bull Ski og Kajakk
6 Fagrådet
Fagrådet har i 2016 bestått av Ragnheidur Bragadottir, Cecilie Bredrup, Arne Tømta, Bjarne Trodahl og Martin Smedstad (styrets representant). Det har ikke vært avholdt møte i fagrådet i 2016, men rådet har blitt konsultert i enkeltsaker i løpet av året. 
7 Forskningsfondet
Forskningsfondet hadde i 2016 et positivt årsresultat etter finansposter på kr. 342.981,42,-. Dette skyldes hovedsakelig gaveoverføring på kr. 152.163,- fra RP-foreningen (overskudd fra 2015) samt Team RP prosjektet «RP mila» som samlet inn ca kr. 70.000,- og ikke minst Bendik Clausens innsamlingsaksjon «Team Boa for RP» som også ga nesten kr. 70.000,-. Forskningsfondet har imidlertid også mottatt rundt kr. 50.000,- fra private givere i form av rene gaver og minnegaver. Styret sender en stor takk til alle disse giverne og bidragsyterne.
Etter inkludering av årsresultat for 2016 er Forskningsfondets egenkapital pr. 31.12.16 kr. 922.960,98.
Oslo, 1. mars 2017
Morten Tollefsen, leder
Martin Kristian Smedstad, nestleder
Stine Jåthun, sekretær
Håkon Gisholt, styremedlem
Arvid Østbø, kasserer

Av plasshensyn er skriftstørrelsen på budsjett/regnskap forminsket. Hvis du ønsker -budsjett og regnskap tilsendt, kontakt oss på post@rpfn.no eller tlf 994 69 543

Konto	Navn	Budsj.-17	Regnskap-16	Komm.	Buds. -16	
3100	Tilskudd fra Norsk Tipping	 68 700 	 68 700 		 68 700 	
3102	Team RP Egenandel Holmenk.	 18 000 	 21 800 		 15 000 	
3103	Team RP Egenandel Fjelltur	 12 000 			 -   	
3104	Team RP Egenandel Maraton	 12 000 	 12 750 		 15 000 	
3106	Egenandel Extraprosjekt	 35 000 		I 2016 ført på konto 3705		
3107	Egenandel Tyrilistiftelsen	 30 000 		I 2016 ført på konto 3706		
3121	Medlemskontingent 2016		 186 775 		 190 000 	
3122	Medlemskontingent 2017	 190 000 				
3200	Team RP - Mottatt støtte ("ekstern")	 60 000 	 85 000 	Bl.f. 60', 10' fra BBS, Lions 15'	 60 000 	
3401	Gaveinnt.		 34 000 	Legat 25', reise 9'	 -   	
3402	Årsmøte - Arr. innt.	 25 000 	 29 241 		 25 000 	
3403	Høstkonf. Arr innt.	 30 000 	 34 450 		 30 000 	
3404	Annet - Arr. innt.				 -   	
3405	BUFDIR - Mottatt støtte	 660 000 	 676 191 		 660 000 	
3406	Extrastift. Prosjektmidler	 886 160 	 914 368 	Underforbruk på 31.632,-	 946 000 	
3407	Funkis	 80 000 	 93 800 		 80 000 	
3408	Momskompensasjon	 85 000 	 99 473 		 75 000 	
3410	Inntekter Fagsymposiet		 89 000 		 60 000 	
3704	Annonseinnt.				 10 000 	
3705	Andre innt. Extraprosjekt		 188 750 		 175 000 	
3706	Bingoinntekter	 150 000 				
	Støtte fra RPFN til Extraprosjektet					
	Støtte fra RPFN til Team RP				 -   	
	SUM DRIFTSINNTEKTER	 2 341 860 	 2 534 298 		 2 409 700 	
						
5330	Styret Honorarer	 40 000 	 36 400 		 46 000 	
6300	Husleie	 30 000 	 23 616 		 24 000 	
6500	Int. møter/konferanser	 20 000 	 76 679 		 55 000 	
6501	Nasjonale møter/konferanser	 10 000 			 5 000 	
6502	Fagsymposie		 58 347 		 60 000 	
6551	Deltakelse div. arr. Team RP	 29 000 	 17 889 		 25 000 	
6600	Medl. Kont. Utgifter	 40 000 	 34 535 		 35 000 	
6700	Regnskapsfører/medl. Reg.	 90 000 	 75 578 		 110 000 	
6705	Revisjon	 65 000 	 60 404 		 40 000 	
6720	Honorar til ekstern hjelp	 10 000 			 10 000 	
6800	Kontorrekvisita med mer	 5 000 	 4 236 		 6 000 	
6801	RP Nytt Trykking med mer	 80 000 	 68 601 		 100 000 	
6804	Data/Nettsted	 20 000 	 19 217 		 20 000 	
6890	Andre kontorkostn	 5 000 	 520 		 5 000 	
6900	Telefon/mobil	 5 000 	 11 958 		 5 000 	
6901	Porto	 25 000 	 24 234 		 30 000 	
7300	Infoutvalget	 120 000 	 30 545 		 100 000 	
7301	Årsmøtet -utgifter	 160 000 	 154 281 		 150 000 	
7302	Høstkonferansen	 160 000 	 151 980 		 180 000 	
7304	Likemannsutv. m/kurs	 50 000 	 24 548 		 70 000 	
7308	Team RP - Holmenkollstafetten	 80 000 	 71 909 		 90 000 	
7309	Team RP - Fjelltur	 20 000 			 20 000 	
7310	Team RP - Oslo Maraton	 50 000 	 45 971 		 40 000 	
7311	Reiseutjamning	 20 000 	 4 580 		 20 000 	
7312	Regionale treff	 60 000 	 4 675 		 50 000 	
7315	Ekstraprosjekt -16, Fra samf.byrde til		 1 063 367 		 1 095 850 	
7316	Ekstraprosjekt -17, Vinn Vinn	 920 600 				
7500	Forsikringspremier	 4 000 	 3 448 		 4 000 	
7600	Gaver/reklame	 5 000 			 5 000 	
7610	Overføring til Forskningsfondet		 152 163 		 -   	
7700	Frakter/Transport	 2 000 			 2 000 	
7701	Styremøter/fagråd	 50 000 	 10 237 		 40 000 	
7703	Andre møter	 5 000 	 3 604 		 5 000 	
7770	Bank og kortgebyr	 12 000 	 9 979 		 12 000 	
7790	Div. driftsutg.	 5 000 	 199 		 5 000 	
	SUM DRIFTSUTGIFTER	 2 197 600 	 2 243 700 		 2 464 850 	
	Resultat før finans	144 260	290 598		-55 150	

Bli medlem i RP-foreningen! Benytt innmeldingsskjema på www.rpfn.no
Se nye muligheter i 2017
Vi arrangerer mange forskjellige kurs i 2017 på syn- og mestrings-sentrene Evenes, Solvik og Hurdal. Visste du at:
-	
du kan få nyttige tips og hjelp på veien ut i arbeidslivet på et karriereverksted på Hurdal?
-	
du kan få tilbud om kurs på Evenes syn- og mestringssenter hvor både små og store i familien kan delta?
-	
du kan få hjelp for å endre livsstil og komme i form på et temakurs livsstil?
-	
du har mulighet til å delta på varierte habiliteringskurs, hvor temaer for eksempel kan være friluftsliv/fysisk aktivitet, litteratur, iPad/iPhone, sang/musikk eller mestringslykke?
Kriteriene for å delta på rehabiliteringskurs er de samme som for å 
få innvilget hjelpemidler. For å delta på våre habiliteringskurs er det 
ikke nødvendig at du oppfyller kriteriene for svaksynthet av WHO. Alle 
medlemmer i Norges Blindeforbund kan få plass på våre habiliterings-
kurs. Ønsker du å melde deg på, eller få mer informasjon, ta kontakt med 
Rehabiliteringsavdelingen i Oslo, telefon 23 21 50 00, eller epost; rehab.
oslo@blindeforbundet.no 
Vi sender deg gjerne 
kurskatalogen for 2017.